ອົງການອະນາໄມໂລກເວົ້າວ່າ ພະຍາດທີ່ບໍ່ຕິດແປດກັນໄດ້ ເຮັດໃຫ້ຄົນມີຄວາມສ່ຽງ ໃນການເສຍຊີວິດຍ້ອນ ໂຄວິດ-19 ເພີ້ມຂຶ້ນ 
ຂໍ້ມູນສະແດງໃຫ້ເຫັນວ່າ ມີ 17 ລ້ານຄົນທີ່ເສຍຊີວິດ ກ່ອນໄວອັນຄວນ ຊຶ່ງສ່ວນໃຫຍ່ແມ່ນມີອາຍຸລະຫວ່າງ 30 ຫາ 70 ປີ. ການເສຍຊີວິໂດຍສ່ວນຫຼາຍ ແມ່ນເກີດຂຶ້ນໃນບັນດາປະເທດທີ່ມີລາຍໄດ້ຕໍ່າ. 
ການສຶກສາຄົ້ນຄວ້າໃໝ່ຂອງອົງການອະນາໄມໂລກ ແລະອົງການສະຫະປະຊາຊາດສະແດງໃຫ້ເຫັນວ່າ ປະຊາຊົນທີ່ເປັນພະຍາດທີ່ຕິດແປດກັນບໍ່ໄດ້ນັ້ນ ອາດຈະລົ້ມປ່ວຍຮ້າຍແຮງ ແລະເສຍຊີວິດຈາກການຕິດເຊື້ອໂຄວິດ-19 ໄດ້ງ່າຍກວ່າ ຄົນອື່ນ Lisa Schlein ນັກຂ່າວວີໂອເອມີລາຍງານມາຈາກເຈນີວາ ຊຶ່ງບົວສະ ຫວັນຈະນໍາມາ ສະເໜີທ່ານ ໃນອັນດັບຕໍ່ໄປ ພະຍາດທີ່ຕິດແປດກັນບໍ່ໄດ້ ຫຼື NCD ສັງຫານຊີວິດຂອງຫຼາຍກວ່າ 40 ລ້ານຄົນ ຕໍ່ປີ ຢູ່ໃນທົ່ວໂລກ ອົງການອະນາໄມໂລກກ່າວວ່າ 7 ໃນ 10 ຄົນໃດທີ່ເສຍຊີວິດຢູ່ໃນທົ່ວໂລກ ແມ່ນເກີດຈາກພະຍາດຫຼອດເລືອດຫົວໃຈ, ມະເຮັງ, ໂຣກເບົາຫວານ, ໂຣກລະບົບຫາຍໃຈ ແລະໂຣກທີ່ ຕິດແປດກັນບໍ່ໄດ້ ປະເພດອື່ນໆ ໃນຈຳນວນດັ່ງກ່າວນັ້ນ ຂໍ້ມູນສະແດງໃຫ້ເຫັນວ່າ ມີ 17 ລ້ານຄົນທີ່ເສຍຊີວິດ ກ່ອນໄວອັນຄວນ ຊຶ່ງສ່ວນໃຫຍ່ແມ່ນມີອາຍຸລະຫວ່າງ 30 ຫາ 70 ປີ ການເສຍຊີວິໂດຍສ່ວນຫຼາຍແມ່ນເກີດຂຶ້ນໃນບັນດາປະເທດທີ່ມີລາຍໄດ້ຕໍ່າ ຫົວໜ້າໜ່ວຍງານສະເພາະກິດຂອງອົງການສະຫະປະຊາຊາດກ່ຽວກັບພະຍາດທີ່ຕິດແປດກັນບໍ່ໄດ້, ທ່ານ ນິກ ບານັດວະລາ (Nick Banatvala) ກ່າວວ່າພະຍາດ NCD ແລະ ປັດໃຈຄວາມສ່ຽງຂອງພະຍາດພວກນີ້ ແມ່ນເຮັດໃຫ້ມີການຕິດເຊື້ອພະຍາດ ໂຄວິດ-19 ໄດ້ງ່າຍຂຶ້ນ ແລະມີແນວໂນ້ມທີ່ຈະມີຜົນທີ່ຮ້າຍແຮງກວ່າ, ລວມທັງໃນພວກຄົນໜຸ່ມ ທ່ານກ່າວອີກວ່າ ການຄົ້ນຄ້ວາຈາກນັກວິຊາການຢູ່ຫລາຍປະເທດ ສະແດງໃຫ້ເຫັນເຖິງຂອບເຂດຂອງບັນຫານີ້ ທ່ານບານັດວະລາ ກ່າວດັ່ງນີ້: ທ່ານ ບານັດວະລາ (Banatvala) ກ່າວວ່າການສຶກສາຄົ້ນຄວ້າບັ້ນອື່ນໆ ໄດ້ສະແດງໃຫ້ເຫັນຜົນໄດ້ຮັບທີ່ຄ້າຍຄືກັນນີ້ສຳລັບຄົນທີ່ເປັນໂຣກປອດບວມຫລືໂຣກຫຼອດເລືອດຫົວໃຈ, ມະເຮັງທີ່ຊໍາເຮື້ອ ແລະ ໂຣກອື່ນໆ ທ່ານ ບັນນັດວະລາ (BANATVALA) ກ່າວຕໍ່ໄປວ່າ: ທ່ານ ບານັດວະລາ (Banatvala) ເອີ້ນສະພາບການນີ້ວ່າ ເບິ່ງບັນຫາແບບຈໍ້ໆ ທ່ານກ່າວອີກວ່າ ການສຶກສາຄົ້ນຄວ້າປີ 2018 ຂອງອົງການອະນາໄມໂລກສະແດງໃຫ້ເຫັນວ່າການລົງທຶນໃສ່ມາດຕະການປ້ອງກັນສຸຂະພາບທີ່ມີປະສິດທິຜົນ ສາມາດປະຢັດທັງເງິນ ແລະຊ່ວຍຊີວິດໄວ້ໄດ້ ທ່ານກ່າວວ່າການສຶກສາຄົ້ນພົບວ່າທຸກໆໂດລາທີ່ລົງທືນໃນມາດຕະການປ້ອງກັນຈະມີຜົນຕອບແທນ 7 ໂດລາ ພາຍໃນປີ 2030 ແລະທ່ານກ່າວອີກວ່າການນຳ ໃຊ້ຂໍ້ລິເລີ່ມເຫຼົ່ານີ້ ໃນຕະຫຼອດໄລຍະທົດສະວັດໜ້າ ອາດຈະສາມາດສົ່ງຜົນຊ່ວຍຊີວິດຂອງປະຊາຊົນ 8 ລ້ານ 2 ແສນຄົນໄວ້ໄດ້